ddrg/super_eurlex huggingface dataset:
Official Journal L 200 , 26/07/1988 P. 0032 - 0033

Finnish special edition: Chapter 13 Volume 17 P. 0106

Swedish special edition: Chapter 13 Volume 17 P. 0106



KOMISJONI DIREKTIIV, 22. juuni 1988, millega kohandatakse tehnika arenguga nõukogu direktiivi 79/622/EMÜ põllu- või metsamajanduslike ratastraktorite ümbermineku kaitsekonstruktsioone käsitlevate liikmesriikide õigusaktide ühtlustamise kohta (staatilised katsed) (88/413/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 4. märtsi 1974. aasta direktiivi 74/150/EMÜ põllu- või metsamajanduslike ratastraktorite tüübikinnitust käsitlevate liikmesriikide õigusaktide ühtlustamise kohta,[1] viimati muudetud Euroopa Parlamendi ja nõukogu direktiiviga 88/297/EMÜ,[2] eriti selle artiklit 11 ning arvestades, et: seniste kogemuste põhjal on nüüd võimalik muuta nõukogu direktiivi 79/622/EMÜ,[3] viimati muudetud direktiiviga 87/354/EMÜ,[4] teatavad sätted täpsemaks ja terviklikumaks; käesoleva direktiivi sätted on kooskõlas põllu- ja metsamajanduslike traktorite sektoris tehniliste kaubandustõkete kõrvaldamist käsitlevate direktiivide tehnika arengule kohandamise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 79/622/EMÜ III ja IV lisa muudetakse kooskõlas käesoleva direktiivi lisaga. Artikkel 2 1. Alates 1. oktoobrist 1988 ei tohi liikmesriigid: - keelduda traktoritüübile EMÜ tüübikinnituse andmisest, direktiivi 74/150/EMÜ artikli 10 lõike 1 viimases taandes nimetatud dokumendi väljastamisest ega siseriikliku tüübikinnituse andmisest; või - keelata traktorite kasutuselevõtmist; kui kõnealus(t)e traktori(te) ümbermineku kaitsekonstruktsioonid vastavad käesoleva direktiivi sätetele. 2. Alates 1. oktoobrist 1989 liikmesriigid: - ei väljasta nõukogu direktiivi 74/150/EMÜ artikli 10 lõike 1 viimases taandes sätestatud dokumenti ühelegi traktoritüübile, mille ümbermineku kaitsekonstruktsioonei vasta käesoleva direktiivi sätetele; - võivad keelduda siseriikliku tüübikinnituse andmisest traktoritüübile, mille ümbermineku kaitsekonstruktsioon ei vasta käesoleva direktiivi sätetele. Artikkel 3 Liikmesriigid võtavad käesoleva direktiivi järgimiseks vajalikud õigusnormid vastu hiljemalt 30. septembriks 1988. Liikmesriigid teatavad neist viivitamatult komisjonile. Artikkel 4 Käesolev direktiiv on adresseeritud liikmesriikidele. Brüssel, 22. juuni 1988. Komisjoni nimel asepresident COCKFIELD LISA Direktiivi 79/622/EMÜ III lisa punktide 1.4 ja 1.4.1 sõnastus asendatakse järgmiselt: "1.4. Ülekoormuse katse (vt IV lisa joonised 4a, 4b ja 4c) 1.4.1. Ülekoormuse katse tuleb teostada siis, kui jõud väheneb viimase 5 % saavutatud läbipainde jooksul, kus struktuur neelab vajaliku energiahulga, rohkem kui 3 % võrra (vt joonis 4b)". Direktiivi 79/622/EMÜ IV lisa joonise 4c joonealuse märkuse 1.2 sõnastus asendatakse järgmiselt: "kui bF' on vähem kui 0,97 F', tuleb teostada ülekoormuse katse". [1] EÜT L 84, 28.3.1974, lk 10. [2] EÜT L 126, 20.5.1988, lk 52. [3] EÜT L 179, 17.7.1979, lk 1. [4] EÜT L 192, 11.7.1987, lk 43.
Euroopa Liidu Teataja L 274 , 06/10/1988 Lk 0044 - 0044

Soomekeelne eriväljaanne: Peatükk 3 Köide 27 Lk 0163

Rootsikeelne eriväljaanne: Peatükk 3 Köide 27 Lk 0163



Komisjoni direktiiv, 13. september 1988, millega muudetakse teraviljaseemne turustamist käsitleva nõukogu direktiivi 66/402/EMÜ II lisa (88/506/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 14. juuni 1966. aasta direktiivi 66/402/EMÜ teraviljaseemne turustamise kohta, [1] viimati muudetud direktiiviga 88/380/EMÜ, [2] eriti selle artiklit 21a, ning arvestades, et: vastavalt praegustele teadus- ja tehnikaalastele teadmistele näib kaera (Avena sativa) teatud paljasteralistel sortidel olevat potentsiaalne söödaväärtus; nimetatud sortide seemnete puhul on raske saavutada idanevust, mis oleks võrdne teiste kaerasortide seemnete puhul tavaliselt saavutatava idanevusega; seepärast on teadus- ja tehnikaalaste teadmiste arengut silmas pidades asjakohane vähendada paljasteraliste kaerasortide puhul minimaalse idanevuse määra, milleks kaera puhul on direktiivi 66/402/EMÜ II lisas sätestatud 85 % puhtast seemnest; kõnesolev vähendamine kehtib esialgu ainult piiratud aja vältel, et võimaldada nende sortide kohta täpsemate tehniliste andmete kogumist ja hindamist; käesoleva direktiiviga ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Käesolevaga muudetakse direktiivi 66/402/EMÜ II lisa järgmiselt. 1. Lõike 2 punktis A toodud tabeli 2. veergu ("Minimaalne idanevus") lisatakse pärast arvu 85, mis käib (muu hulgas) Avena sativa esimese ja teise põlvkonna sertifitseeritud seemne kohta, viide "d)". 2. Lõike 2 punkti B lisatakse järgmine tingimus: "d) Nende Avena sativa sortide puhul, mis on ametlikult liigitatud paljasteraliste kaerasortide hulka, võivad liikmesriigid kuni 30. juunini 1990 vähendada minimaalset idanevust 75 %ni puhtast seemnest. Sel juhul tehakse ametlikule etiketile märge "minimaalne idanevus 75 %"." Artikkel 2 Liikmesriigid, kes kasutavad artikli 1 lõikega 2 lisatud võimalust, teatavad komisjonile ja teistele liikmesriikidele meetmetest, mida nad sel eesmärgil võtavad. Artikkel 3 Käesolev direktiiv on adresseeritud liikmesriikidele. Brüssel, 13. september 1988 Komisjoni nimel asepresident Frans Andriessen [1] EÜT 125, 11.7.1966, lk 2309/66. [2] EÜT L 187, 16.7.1988, lk 31. --------------------------------------------------
Euroopa Liidu Teataja L 382 , 31/12/1988 Lk 0041 - 0041

Soomekeelne eriväljaanne: Peatükk 9 Köide 2 Lk 0007

Rootsikeelne eriväljaanne: Peatükk 9 Köide 2 Lk 0007



Nõukogu direktiiv, 21. detsember 1988, millega muudetakse üheksandat korda rahvusvahelises turismis toimuva impordi suhtes kohaldatavat käibemaksu- ja aktsiisivabastust käsitlevate õigusnormidega kehtestatud sätete ühtlustamist käsitlevat direktiivi 69/169/EMÜ (88/664/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 99, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: nõukogu direktiivi 69/169/EMÜ [4] (viimati muudetud direktiiviga 87/198/EMÜ) [5] artikli 2 lõikega 6 ja artikli 7b lõikega 4 nähakse ette, et hiljemalt 31. oktoobril 1987 ja edaspidi iga kahe aasta järel kohandab nõukogu asutamislepinguga antud küsimuse puhuks ette nähtud korras nimetatud artiklite lõigetes 1 ja 2 viidatud summasid, et säilitada nende reaalväärtus; komisjoni poolt läbi viidud uuringu kohaselt on hinnaindeks liikmesriikides ajavahemikul 1. oktoober 1985 kuni 31. detsember 1988 kasvanud keskmiselt 11,3 %; sellest tulenevad summad tuleks ümardada; ühenduse maksuvabastuse kohandamise puhul, mille tagajärjel muutub riigi vääringus väljendatud maksuvabastus vähem kui 5 % võrra või väheneb, tuleks asjassepuutuval liikmesriigil lubada kehtima jätta riigi vääringus enne nimetatud muudatust kehtinud summa, ON VASTU VÕTNUD KÄESOLEVA DIREKTIIVI: Artikkel 1 Direktiivi 69/169/EMÜ muudetakse järgmiselt. 1. Artiklis 2: a) lõikes 1 asendatakse summa "350 eküüd" summaga "390 eküüd"; b) lõikes 2 asendatakse summa "90 eküüd" summaga "100 eküüd". 2. Artiklile 7 lisatakse järgmine lõige: "5. Liikmesriigid võivad kehtiva maksuvabastuse summa kehtima jätta, kui enne artikli 2 lõikes 6 ja artikli 7b lõikes 4 nimetatud ümardamist eküüdes väljendatud maksuvabastuse summa ümberarvestamisel ei ületaks muudatus 5 % riigi vääringus väljendatud maksuvabastusest või kõnealune maksuvabastus väheneks." 3. Artiklis 7b: a) lõike 1 punktis a asendatakse summa "280 eküüd" summaga "310 eküüd"; b) lõike 1 punktis b asendatakse summa "77 eküüd" summaga "85 eküüd"; c) lõikes 2 asendatakse summa "77 eküüd" summaga "85 eküüd". Artikkel 2 1. Liikmesriigid jõustavad käesoleva direktiivi järgimiseks vajalikud meetmed 1. juuliks 1989. 2. Liikmesriigid teavitavad komisjoni käesoleva direktiivi täitmiseks vastuvõetavatest siseriiklikest õigusnormidest. Artikkel 3 Käesolev direktiiv on adresseeritud liikmesriikidele. Brüssel, 21. detsember 1988 Nõukogu nimel eesistuja V. Papandreou [1] EÜT C 102, 16.4.1988, lk 4 jaEÜT C 272, 21.10.1988, lk 6. [2] EÜT C 235, 12.9.1988, lk 138. [3] EÜT C 95, 11.4.1988, lk 11. [4] EÜT L 133, 4.6.1969, lk 6. [5] EÜT L 78, 20.3.1987, lk 53. --------------------------------------------------
Euroopa Liidu Teataja L 382 , 31/12/1988 Lk 0035 - 0035

Soomekeelne eriväljaanne: Peatükk 3 Köide 28 Lk 0095

Rootsikeelne eriväljaanne: Peatükk 3 Köide 28 Lk 0095



Nõukogu direktiiv, 19. detsember 1988, millega muudetakse direktiivi 80/215/EMÜ ühendusesisest lihatoodetega kauplemist mõjutavate loomatervishoiu probleemide kohta (88/660/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: direktiivi 80/215/EMÜ artikli 4 lõikes 1, [4] viimati muudetud direktiiviga 87/491/EMÜ, [5] määratletakse töötlemise liigid, mis tõenäoliselt hävitavad kariloomade haiguste tekitajad lihatoodetes, pidades silmas selliste toodete ühendusesisese kauplemise lubamist teatud tingimustel; omandatud kogemused ning edusammud teaduslikes teadmistes ja lihatöötlemistehnoloogias võimaldavad uue töötlemise kasutamist, mis kindlustab nõutavad tagatised; sellise töötlemise lisamine juba sätestatutele peaks hõlbustama vaba ringlust ühenduses, mis suurendab toodangu väärtust ja väldib haiguste levimise ohtu; on esitatud teaduslik arvamus, et siiani selliste lihatoodete suhtes kohaldatud viiekilogrammisest kaalupiirangust võib täiesti ohutult loobuda, tingimusel et säilitatakse ja kohaldatakse kõiki muid olemasolevaid kaitsemeetmeid, ON VASTU VÕTNUD KÄESOLEVA DIREKTIIVI: Artikkel 1 Direktiivi 80/215/EMÜ artikli 4 lõike 1 punkti a alapunkti ii teist taanet muudetakse järgmiselt: 1. teine taane jäetakse välja; 2. senise neljanda taande esimene alltaane "kusjuures temperatuur peab olema vähemalt 70 oC…" asendatakse sõnastusega "kusjuures sisetemperatuur peab olema vähemalt 70 oC…" Artikkel 2 Liikmesriigid jõustavad käesoleva direktiivi järgimiseks vajalikud õigusnormid hiljemalt 1. aprillil 1989. Liikmesriigid teatavad sellest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 19. detsember 1988 Nõukogu nimel eesistuja Y. Pottakis [1] EÜT C 273, 22.10.1988, lk 9. [2] Arvamus esitatud 16. detsembril 1988 (Euroopa Ühenduste Teatajas seni avaldamata). [3] Arvamus esitatud 14. detsembril 1988 (Euroopa Ühenduste Teatajas seni avaldamata). [4] EÜT L 47, 21.2.1980, lk 4. [5] EÜT L 279, 2.10.1987, lk 27. --------------------------------------------------
Euroopa Liidu Teataja L 092 , 05/04/1989 Lk 0015 - 0015

Soomekeelne eriväljaanne: Peatükk 9 Köide 2 Lk 0013

Rootsikeelne eriväljaanne: Peatükk 9 Köide 2 Lk 0013



Komisjoni direktiiv, 7. märts 1989, millega muudetakse nõukogu direktiivi 69/169/EMÜ rahvusvahelises turismis toimuva impordi suhtes kohaldatavat käibemaksu- ja aktsiisivabastust käsitlevate õigusnormidega kehtestatud sätete ühtlustamise kohta, et võtta arvesse koondnomenklatuuri kasutuselevõttu (89/220/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 20/89, [2] eriti selle artiklit 15, ning arvestades, et: nõukogu direktiivi 69/169/EMÜ [3] (viimati muudetud direktiiviga 88/664/EMÜ [4] artikli 5 lõikes 6 loetletud kaupade klassifikatsiooni aluseks on Tollikoostöö Nõukogu nomenklatuur; Tollikoostöö Nõukogu kiitis heaks rahvusvahelise kaupade kirjeldamise ja kodeerimise harmoneeritud süsteemi (edaspidi "HS") konventsiooni; nõukogu kiitis kõnealuse konventsiooni heaks otsusega 87/369/EMÜ [5] ning seda on kohaldatud alates 1. jaanuarist 1988; sellest tulenevalt on kehtestatud koondnomenklatuur, et HS Euroopa Majandusühenduses jõustada; direktiivi 69/169/EMÜ artikli 5 lõikes 6 tuleks seepärast viidata nimetatud koondnomenklatuurile; direktiivi 69/169/EMÜ kohandamine koondnomenklatuurist tulenevalt toob kaasa puhttehnilise muudatuse, mis mingil viisil ei muuda kõnealuse direktiivi reguleerimisala, ON VASTU VÕTNUD KÄESOLEVA DIREKTIIVI: Artikkel 1 Direktiivi 69/169/EMÜ artikli 5 lõikes 6 asendatakse viide ühise tollitariifistiku rubriikidele nr 71.07 ja 71.08 viitega CN-koodidele 7108 ja 7109. Artikkel 2 Liikmesriigid jõustavad käesoleva direktiivi täitmiseks vajalikud meetmed hiljemalt 1. juuliks 1989. Liikmesriigid teatavad nendest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 7. märts 1989 Komisjoni nimel komisjoni liige Christiane Scrivener [1] EÜT L 256, 7.9.1987, lk 1. [2] EÜT L 4, 6.1.1989, lk 19. [3] EÜT L 133, 4.6.1969, lk 6. [4] EÜT L 382, 31.12.1988, lk 41. [5] EÜT L 198, 20.7.1987, lk 1. --------------------------------------------------
Euroopa Liidu Teataja L 163 , 14/06/1989 Lk 0037 - 0037



Nõukogu direktiiv 89/370/EMÜ, 8. juuni 1989, millega muudetakse direktiivi 83/129/EMÜ teatavate hülgepoegade nahkade ja neist valmistatud toodete liikmesriikidesse importimise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse direktiivi 83/129/EMÜ, [1] muudetud direktiiviga 85/444/EMÜ, [2] eriti selle artiklit 2, võttes arvesse komisjoni ettepanekut ning arvestades, et: direktiivis 83/129/EMÜ on sätestatud, et liikmesriigid võtavad või säilitavad vajalikke meetmeid, tagamaks et lisas loetletud tooteid ei impordita kaubanduslikul eesmärgil nende territooriumile; direktiiv 83/129/EMÜ kaotab kehtivuse 1. oktoobril 1989; Euroopa Parlament on vastu võtnud kirjaliku deklaratsiooni, millega kutsutakse üles direktiivi 83/129/EMÜ tähtajatult pikendama; kõikide asjaomaste osaliste huvides tuleks vältida direktiivi 83/129/EMÜ kehtivusaja lõppemisest tulenevaid negatiivseid tagajärgi; direktiivi 83/129/EMÜ kehtivusaja pikendamine on kasulik meede, mis täiendab Kanada valitsuse meedet, millega lõpetatakse grööni hüljeste (whitecoats) ja põishüljeste (blue backs) jahtimine kaubanduslikul eemärgil; on tõsiseid kahtlusi mittetraditsioonilise jahtimise mõjust grööni hüljeste kaitsmisele Ida-Atlandi piirkonnas, Barentsi meres ja Valges meres, kus neid mõjutab lisaks jahtimisele ka saakkalaliikide kahanemine ja hukkumine Norra rannikul asuvates kalavõrkudes; komisjon esitas nõukogule 26. augustil 1983 aruande, millele 14. juunil 1985 järgnes lisaaruanne; komisjon esitas nõukogule 24. märtsil 1988 edasise aruande; direktiivi 83/129/EMÜ tuleks muuta selliselt, et see kehtiks tähtajatult, ON VASTU VÕTNUD KÄESOLEVA DIREKTIIVI: Artikkel 1 Direktiivi 83/129/EMÜ artikkel 2 asendatakse järgmisega: "Artikkel 2 Käesolevat direktiivi kohaldatakse alates 1. oktoobrist 1983." Artikkel 2 Käesolev direktiiv on adresseeritud liikmesriikidele. Luxembourg, 8. juuni 1989 Nõukogu nimel eesistuja J. L. Saenz Cosculluela [1] EÜT L 91, 9.4.1983, lk 30. [2] EÜT L 259, 1.10.1985, lk 70. --------------------------------------------------
Euroopa Liidu Teataja L 159 , 10/06/1989 Lk 0058 - 0058

Soomekeelne eriväljaanne: Peatükk 3 Köide 29 Lk 0122

Rootsikeelne eriväljaanne: Peatükk 3 Köide 29 Lk 0122



Nõukogu direktiiv, 30. mai 1989, millega muudetakse direktiivi 79/117/EMÜ, millega keelatakse teatavaid toimeaineid sisaldavate taimekaitsevahendite turuleviimine ja kasutamine (89/365/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 21. detsembri 1978. aasta direktiivi 79/117/EMÜ, millega keelatakse teatavaid toimeaineid sisaldavate taimekaitsevahendite turuleviimine ja kasutamine [1], viimati muudetud direktiiviga 87/477/EMÜ [2], eriti selle artikli 6 lõiget 3, võttes arvesse komisjoni ettepanekut ning arvestades, et: direktiivis 79/117/EMÜ sätestati, et selle lisa muudetakse regulaarselt vastavalt teaduse ja tehnika arengule; direktiivis 86/355/EMÜ [3], millega muudeti direktiivi 79/117/EMÜ lisa, keelustati etüleenoksiidi turustamine ja kasutamine taimekaitsevahendina vastavalt teatavatele ajutistele siseriiklikele eranditele, mis on kehtestatud mõningate väheoluliste kaupade suhtes, kui selleks on kuni teiste töötlusmeetodite kättesaadavaks muutumiseni eriline vajadus; mainitud erandid aeguvad 31. detsembril 1989. aastal; komisjon on läbi vaadanud võimalikud rahuldavad alternatiivsed töötlusmeetodid etüleenoksiidi asendamiseks; läbivaatuse tulemusena on selgunud, et kahe sellise erandi puhul ei ole käesoleval ajal üldiselt kättesaadavaid alternatiivseid töötlusmeetodeid; seetõttu tundub vajalik nende kahe erandi kehtivusaja pikendamine, ON VASTU VÕTNUD KÄESOLEVA DIREKTIIVI: Artikkel 1 Käesolevaga muudetakse direktiivi 79/117/EMÜ lisa järgmiselt: Kande C, "Etüleenoksiid" , parempoolse tulba viimane lause asendatakse järgmisega: "Erandid a, d ja e aeguvad hiljemalt 31. detsembril 1989. aastal ning erandid b ja c hiljemalt 31. detsembril 1990. aastal." Artikkel 2 Liikmesriigid jõustavad käesoleva direktiivi täitmiseks vajalikud õigusnormid hiljemalt 31. detsembril 1989. aastal. Liikmesriigid teatavad sellest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 30. mai 1989 Nõukogu nimel eesistuja C. Romero Herrera [1] EÜT L 33, 8.2.1979, lk 36. [2] EÜT L 273, 26.9.1987, lk 40. [3] EÜT L 212, 2.8.1986, lk 33. --------------------------------------------------
Official Journal L 398 , 30/12/1989 P. 0025 - 0025

Finnish special edition: Chapter 13 Volume 19 P. 0123

Swedish special edition: Chapter 13 Volume 19 P. 0123



NÕUKOGU DIREKTIIV, 21. detsember 1989, millega muudetakse viiendat korda liikmesriikides kosmeetikatoodete kohta vastuvõetud õigusaktide ühtlustamist käsitlevat direktiivi 76/768/EMÜ (89/679/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 100a, võttes arvesse komisjoni ettepanekut,1 koostöös Euroopa Parlamendiga,2 võttes arvesse majandus- ja sotsiaalkomitee arvamust3 ning arvestades, et: direktiivis 76/768/EMÜ,4viimati muudetud direktiiviga 88/667/EMÜ,5 nähakse direktiiviga ettenähtud tehniliste nõuete kohandamiseks tehnika arengule ette menetlus tiheda koostöö loomiseks liikmesriikide ja komisjoni vahel komitees, mis tegeleb kosmeetikatoodete sektoris tehniliste kaubandustõkete kõrvaldamist käsitlevate direktiivide kohandamisega tehnika arengule; III-VII lisa puhul kohaldatakse selle komiteega seotud menetlust 31. detsembrini 1988; ajavahemikku, mille jooksul seda menetlust kohaldatakse, tuleks määramata ajaks pikendada, ON VASTU VÕTNUD KÄESOLEVA DIREKTIIVI: Artikkel 1 Direktiivi 76/768/EMÜ artikli 8 lõike 2 teine lõik jäetakse välja. Artikkel 2 Käesolev direktiiv on adresseeritud liikmesriikidele. Brüssel, 21. detsember 1989 Nõukogu nimel eesistuja E. CRESSON 1 EÜT C 214, 16.8.1988, lk 16. 1) EÜT C 47, 27.2.1989, lk 81 ja EÜT C 256, 9.10.1989, lk 68. 3 EÜT C 56, 6.3.1989, lk 1. 4 EÜT L 262, 27.9.1976, lk 169. 5 EÜT L 382, 21.12.1988, lk 46.
Nõukogu direktiiv,

21. detsember 1989,

millega muudetakse direktiivi 76/769/EMÜ liikmesriikide õigus- ja haldusnormide ühtlustamise kohta seoses teatavate ohtlike ainete ja valmististe turustamise ja kasutamise piirangutega

(89/678/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 100a,

võttes arvesse komisjoni ettepanekut, [1]

koostöös Euroopa Parlamendiga, [2]

võttes arvesse majandus- ja sotsiaalkomitee arvamust [3]

ning arvestades, et:

rahvas ja keskkond satuvad pidevalt uutesse ohtudesse, mis tulenevad keemiatoodete kasutamisest; kahju avastamise korral ning eriti siis, kui täheldatakse juhtumeid, millel on tõsised tagajärjed inimtervisele, on vaja viivitamata astuda samme teatavate ohtlike ainete ja valmististe turustamise või kasutamise keelamiseks või piiramiseks ühenduse tasandil;

direktiiv 76/769/EMÜ [4] oma praeguses sõnastuses ei sätesta, et komisjon võib komitee abiga otsustada lisade kohandamist vastavalt tehnika edusammudele, ning sellele vastavalt on iga kohanduse jaoks vaja nõukogu otsust;

tehnika edusammud muudavad vajalikuks direktiivi 76/769/EMÜ lisa sätete viivitamatu kohandamise; nõutavate meetmete rakendamise hõlbustamiseks on vaja sisse seada menetlus, millega nähakse ette tihe koostöö liikmesriikide ja komisjoni vahel; tuleks ette näha selline komiteesisene menetlus ning selliste muudatuste vastuvõtmine vastavalt menetlusele, mis sisaldub artiklis 21 nõukogu 27. juuni 1967. aasta direktiivis 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta, [5] mida on viimati muudetud direktiiviga 88/490/EMÜ, [6]

ON VASTU VÕTNUD KÄESOLEVA DIREKTIIVI:

Artikkel 1

Direktiivi 76/769/EMÜ lisatakse järgmine artikkel:

"Artikkel 2a

Muudatused, mida on vaja lisade kohandamiseks tehnika edusammudega, pidades silmas käesoleva direktiiviga juba hõlmatud aineid ja valmistisi, võetakse vastu vastavalt menetlusele, mis on sätestatud artiklis 21 direktiivis 67/548/EMÜ, [7] mida on viimati muudetud otsusega 88/490/EMÜ. [8]

Artikkel 2

Käesolev direktiiv on adresseeritud liikmesriikidele.

Brüssel, 21. detsember 1989

Nõukogu nimel

eesistuja

E. Cresson

[1] EÜT C 117, 4.5.1988, lk 14.

[2] EÜT C 262, 10.10.1988, lk 84 jaEÜT C 291, 20.11.1989, lk 55.

[3] EÜT C 377, 12.12.1988, lk 7.

[4] EÜT L 262, 27.9.1976, lk 201.

[5] EÜT 196, 16.8.1967, lk 1.

[6] EÜT L 259, 19.9.1988, lk 1.

[7] EÜT 196, 16.8.1967, lk 1.

[8] EÜT L 259, 19.9.1988, lk 1."

--------------------------------------------------
Euroopa Liidu Teataja L 005 , 07/01/1989 Lk 0031 - 0031

Soomekeelne eriväljaanne: Peatükk 3 Köide 28 Lk 0099

Rootsikeelne eriväljaanne: Peatükk 3 Köide 28 Lk 0099



Komisjoni direktiiv, 15. detsember 1988, millega muudetakse nõukogu direktiivi 66/402/EMÜ teraviljaseemne turustamise kohta (89/2/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 14. juuni 1966. aasta direktiivi 66/402/EMÜ teraviljaseemne turustamise kohta [1], viimati muudetud komisjoni direktiiviga 88/506/EMÜ [2], eriti selle artikli 2 lõiget 1b, ning arvestades, et: nõukogu direktiiviga 88/380/EMÜ [3] kehtestatakse sätted rukkihübriidide võtmise kohta direktiivi 66/402/EMÜ reguleerimisalasse ja volitatakse komisjoni vastu võtma kõnealuse direktiivi artikli 2 lõike 1 mõistete muutmiseks vajalikud muudatused; samuti volitatakse direktiiviga 88/380/EMÜ komisjoni tegema muudatusi direktiivi 66/402/EMÜ lisades, et kehtestada tingimused, millele rukkihübriidide põllukultuur ja seeme peavad vastama; rukki hübriidsortide kasvanud tähtsuse tõttu ühenduses tuleks mõistete muudatused praegu vastu võtta; lisade muudatused sõltuvad vastavalt direktiivi 66/402/EMÜ artiklile 13a läbiviidud ajutise katse tulemustest ning neid ei ole veel võimalik teha; käesolevas direktiivis sätestatud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Käesolevaga muudetakse direktiivi 66/402/EMÜ järgmiselt. 1. Artikli 2 lõike 1 punkti Ca sissejuhatavas osas lisatakse pärast sõna "riisi," sõna "rukki". 2. Artikli 2 lõike 1 punkti E sissejuhatavas osas asendatakse tekst "kanaari paelrohi ja rukis, v.a hübriidid, sorgo," tekstiga "kanaari paelrohi, v.a hübriidid, rukis, sorgo,". Artikkel 2 Liikmesriigid jõustavad käesoleva direktiivi täitmiseks vajalikud õigusnormid hiljemalt 1. juulil 1990. Liikmesriigid teatavad sellest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 15. detsember 1988 Komisjoni nimel asepresident Frans Andriessen [1] EÜT 125, 11.7.1966, lk 2309/66. [2] EÜT L 274, 6.10.1988, lk 44. [3] EÜT L 187, 16.7.1988, lk 31. --------------------------------------------------